MIvRR : એ ગુજરાતી બૉલર જેણે મુંબઈને 'જીતની હૅટ્રિક' અપાવી\nવર્તમાન ટુર્નામેન્ટમાં મુંબઈ આઠ પૉઇન્ટ સાથે દિલ્હીની બરાબરી પર આવી ગયું છે, તો રાજસ્થાન માટે આ સળંગ ત્રીજો પરાજય હતો.

આ મૅચ પહેલાં જો મુંબઈ માટે કોઈ નિરાશા હોય તો તે તેમના ઘાતક બૉલર જસપ્રીત બુમરાહ હતા.

ક્રિકેટના કોઈ પણ ફૉર્મેટના સૌથી ખતરનાક બૉલર અને તેમાંય ડેથ ઓવરમાં તો એકદમ અકસીર મનાતા બુમરાહ આ વખતે તેમના ઘાતક મૂડમાં જોવા મળતા ન હતા.

જોકે મંગળવારની મૅચ બાદ આ ફરિયાદ દૂર થઈ ગઈ, તેમણે રાજસ્થાન રોયલ્સ સામે અત્યંત વેધક બૉલિંગ કરી હતી.

કિવિ બૉલર ટ્રેન્ટ બોલ્ટ સાથે મળીને બુમરાહે રાજસ્થાન રૉયલ્સની બેટિંગની કમર તોડી નાખી હતી. મંગળવારે તેમણે ચાર ઓવરમાં 20 રન આપીને ચાર વિકેટ ખેરવી હતી.

આ સિઝનમાં રમાયેલી 20માંથી પાંચેક મૅચમાં જ એવું બન્યું છે કે કોઈ કૅપ્ટને ટૉસ બાદ પ્રથમ બેટિંગ કરવાનું પસંદ કર્યું હોય પરંતુ રોહિત શર્મા બે વાર આ જુગાર રમી ગયા અને બંને મૅચમાં તેમને સફળતા મળી હતી. 

પ્રથમ બેટિંગ લઈને પણ જીત હાંસલ કરી શકાય એ વાત ગઈકાલની મૅચમાં ફરીથી પુરવાર થઈ. જોકે આ માટે શરત એટલી જ કે તમારી પાસે બૅટ્સમૅને કરેલા રનને ડિફેન્ડ કરવા માટે સારા બૉલર હોવા જરૂરી છે.

આઈસીસીના વન-ડે રેન્કિંગમાં મોખરાના બે ક્રમ ધરાવતાં બૉલર ટ્રેન્ટ બોલ્ટ અને જસપ્રીત બુમરાહ હાલમાં મુંબઈ ઇન્ડિયન્સ માટે રમી રહ્યા છે અને તેમાંય બંને બૉલર ફૉર્મમાં હોય તો શું થાય?

બસ પરિણામ મુંબઈની તરફેણમાં આવે જે મંગળવારે બન્યું હતું.

બુમરાહ અને બોલ્ટનો તરખાટ

194 રનના ટાર્ગેટ સામે રાજસ્થાન રૉયલ્સની ટીમ ઇનિંગ્સનો પ્રારંભ કરે અને તેના ઓપનર ક્રીઝ પર સેટ થાય તે પહેલાં તો બોલ્ટે જયસ્વાલને વિકેટ પાછળ ઝડપાવી દીધા. આ ડાબોડી બૅટ્સમૅન એકેય રન કરી શક્યા નહીં.

રૉયલ્સની બેટિંગનો આધાર કાંગારું બૅટ્સમૅન સ્ટીવ સ્મિથ અને સંજુ સેમસન પર રહેલો છે.

બીજી ઓવરમાં બુમરાહ ત્રાટક્યા અને તેમણે સ્મિથને વિકેટ પાછળ ઝડપાવી દીધા તો ત્રીજી ઓવરમાં સંજુ સેમસનને આઉટ કરીને બોલ્ટે ત્રીજી સફળતા અપાવી.

ત્રણ ઓવરમાં ત્રણ વિકેટ સાથે જ રાજસ્થાન રૉયલ્સનો પરાજય નિશ્ચિત થઈ ગયો હતો.

ઇંગ્લૅન્ડના બૅટ્સમૅન જોઝ બટલર આ સિઝનમાં અગાઉની મૅચોમાં સારો દેખાવ કરી શક્યા ન હતા.

જોઝ બટલર

તેમણે ચાર મૅચમાં કુલ 47 રન ફટકાર્યા હતા જે તેમની પ્રતિભાને ન્યાય કરતા ન હતા પરંતુ મંગળવારે તેમણે ટીમને શરમજનક પરાજયથી દૂર રાખવાનો પ્રયાસ કર્યો અને 44 બોલમાં 70 રન ફટકાર્યા હતા.

ટીમની સ્થિતિ નાજુક હતી તેમ છતાં તેમણે પાંચ સિક્સર ફટકારી...\n\ntl;dr:
મુંબઈ ઇન્ડિયન્સે 20 ઓવરમાં ચાર વિકેટે 193 રન નોંધાવ્યા હતા, જેના જવાબમાં રાજસ્થાન રૉયલ્સની ટીમ 18.1 ઓવરમાં 136 રન કરી શકી હતી. આમ મુંબઈ ઇન્ડિયન્સનો 57 રનથી વિજય થયો હતો.